


+ Joi, 20 mai, s-a împlinit un 
an de la mutarea la Domnul a 
Părintelui Arhiepiscop Pimen 
al Sucevei şi Rădăuţilor. Patri- 
arhul României l-a numit „Părinte 
al Bucovinei şi prieten al Sfinţilor 
Putneni”, subliniind că proclama- 
rea canonizării Sf. ler. Iacob Put- 
neanul şi a Sf. Cuv. Sila, Paisie și 
Natan de la Sihăstria Putnei a fost 
„o încununare a lucrării sale de 
părinte spiritual al Bucovinei”. 


e Pro Vita laşi și Departamentul 
Pro-Viaţă al Arhiepiscopiei Iașilor 


ANUNŢURI 





Sâmbăta aceasta au fost pomeniţi, la 40 de zile 
de la trecerea la Domnul, fraţii noştri Ioan şi 
Vaselena. Dumnezeu să-i aşeze cu drepţii! 


De două săptămâni s-a reluat pictarea pere- 
ților laterali ai Bisericii. Din această cauză, 
transmisiile online ale slujbelor s-au întrerupt 
pentru o vreme. 





ŞTIRI 





au început lucrările de constru- 
ire a unei case-maternităţi, 
pentru femeile însărcinate - aflate 
în situaţii de criză, din această 
eparhie. Casa „Sf. Emilia” va putea 
adăposti temporar 12 femei, care 
vor fi ajutate material, atât pe peri- 
oada sarcinii, cât și după naşterea 
copilului. „Vrem să ajutăm, nu să 
judecăm” este moto-ul acestei acţi- 
uni. Construcţia va costa aproxi- 
mativ 550.000 Euro, iar terenul va 
fi oferit de către Arhiepiscopie. 


LIBRĂRIA LOGOS 


ne recomandă 





SAVATIE BAȘTOVOI, Fata cu elefant. Poveste de îm- 


păcat îndrăgostiţii 


O poveste suprarealistă încărcată de simboluri şi jocuri de 
imaginaţie, unde visele copilăriei devin realitate. Prinţul 
pe cal alb există, elefanții zboară și tot ce-ţi doreşti se în- 
tâmplă. O înşiruire plină de poezie, suspans şi răsturnări 
imprevizibile ce transformă lectura într-un joc de emoţii 


răscolitor. 


Marile mituri legate de iubire, pierderea inimii și a propri- 
ei identități în dorinţa oarbă de a-l regăsi pe cel iubit sunt 


scrise în cheie infantilă, plină de naivităţi diafane şi dialo- 
guri caraghioase, care te fac să râzi şi să plângi, în care se 
va regăsi oricine a fost îndrăgostit măcar o dată. 








+ În localitatea Korce din Albania, a 
avut loc dezvelirea bustului 
preotului mărturisitor Hara- 
lambie Balamace (despre care 
am scris acum câteva numere), 
care a suferit martiriul, alături de 
alți câţiva aromâni, care doreau 
biserică şi şcoală în limba maternă, 
înainte de primul război mondial. 
PS Episcop Vicar Varlaam Ploieş- 
teanul, ambasadorul României în 
Albania și membri ai comunităţii 
aromânilor din zonă au fost pre- 
zenţi la cinstirea acestui martir al 
Bisericii. Basilica.ro 


Savatie Baştovoi 


Fata cu elefant 


Pon tv 
de împăcat 


în răgostții 


CATHIShiA 


Aşteptăm întrebările, sugestiile şi eventualele colaborări 
pe adresa revista.maximina(Ogmail.com sau la tel. 


0734.194.372. DI | 
Mulţumim tuturor pentru rugăciuni şi ajutor financiar. 

+ Foaie ortodoxă pentru suflet 


„Suntem tot mai sin- 
guri în această exa- 

cerbare a personali- 
tății, care are la ba- 
ză demonizarea so- 


cietății.” 


C eea ce e mai dramatic în toată 
această pericopă evanghelică e 
singurătatea bolnavului. Aţi auzit? 
„Doamne, n-am pe nimeni care să 
mă arunce în apă şi până să mă co- 
bor eu, altul intră înaintea mea”. 
Cea mai tragică postură a o- 
mului este singurătatea, izola- 
rea lui totală. Sf. Ciprian al Car- 
taginei spune că fiecare cade sin- 
our, dar ne mântuim în comunitate, 
în comunitatea Bisericii. A fi singur 
înseamnă a cădea, a te pierde. A fi 
singur înseamnă a nu te gândi de- 
cât la tine, pentru că eşti copleșit de 
suferința în care zaci. Eşti copleşit 
de inutilitatea vieţii. Pentru că o 
viaţă trăită singuratic, dacă n-ai pe 
Dumnezeu cu tine, este o viaţă inu- 
tilă, pierdută. O viaţă al cărei sens a 
dispărut în clipa în care te-ai însin- 
gurai. 


Acest bolnav n-avea nici măcar o 





Vindecarea paraliticului și 


SINGURĂTATEA 


—_——Âd —Â—_Î = LL ——— — 


omului contemporan 


Cuvânt al Păr. Gheorghe Calciu, mărturisitorul 





rudă, un prieten care să-l ia în clipa 
în care apa s-a tulburat și să-l arun- 
ce în apă, ca să se vindece. De câte 
ori nu suntem noi în aceeaşi situa- 
ție? De câte ori nu suntem singuri 


și bolnavi şi nu putem, şi nu avem 
pe nimeni să ne ajute să ne vinde- 
căm, să ne scape de suferinţa noas- 
tră? Sau în singurătatea și durerea 
noastră nu avem pe nimeni cu care 
să facem părtăşie, căci, aşa cum 
spune un proverb german, o durere 
împărtăşită este înjumătăţită, iar o 
durere neîmpărtăşită e o dure- 
re dublă. Așa era cu omul acesta. 


Dar, cu multă milostivire, Hristos 
l-a întrebat: „Vrei să te vindeci?”. O 
întrebare în acest sens, adresată 
unui bolnav, pare inutilă. Fireşte că 
vrea să se vindece. Dar aluzia Mân- 
tuitorului era la altceva. Omul aces- 
ta era bolnav pentru păcatele lui, şi 
când a fost întrebat: „Vrei să te vin- 
deci?”, Mântuitorul l-a întrebat în 
fond: „Vrei să te vindeci de păcatele 
tale?”. Dovada că aşa este, vedem 
mai târziu, când Mântuitorul l-a 
întâlnit în templu şi i-a spus: „lată, 





Sf. Inochentie al Odessei (25 mai 1857) 


„Spălat şi umezit de apele primăverii, pământul începe a se acoperi cu ver- 
deaţă şi cu flori; toate locurile de pe el capătă o vedere frumoasă şi sunt în stare a da 
adăpost şi a pricinui plăcere, ba adesea şi hrană călătorului. Acelaşi lucru se petrece 
şi cu sufletul spălat de lacrimile pocăinţei; cugete şi simțiri curate îl îmbracă 
din cap până în picioare; din acestea, asemenea unor flori mirositoare, se ivesc felu- 
rite făgăduinţe şi fapte frumoase.” 


„Lumina harului nu se aseamănă cu lumina înţelepciunii pământeşti care, ca lumina 
lămpilor de stradă, luminează în vremea nopții, dar nu încălzeşte deloc, nefiind în 
stare a da viaţă nici măcar unui firicel de iarbă. Dimpotrivă, unde străluceşte ha- 
rul lui Hristos, acolo întreaga ființă a omului se schimbă şi ajunge într-o 
aşa stare, precum natura în vremea primăverii. Atunci însuşi omul simte că 
se petrece ceva neobişnuit cu el, că se apropie de un fel de înnoire şi regenerare.” 


te-ai făcut sănătos. De acum să nu 
mai păcătuieşti, ca să nu ţi se întâm- 
ple ţie ceva şi mai rău!”. 


Ceea ce este iarăşi tulburător, şi 
pentru noi şi pentru alţii, este că, în 
clipa aceea când Iisus a vindecat un 
bolnav de 38 de ani, în loc ca cei 
care-l vedeau să se bucure că un om 
și-a recăpătat sănătatea, fariseii şi 
cărturarii s-au supărat şi au spus: 
„De ce umbli, de ce îţi ridici patul 
sâmbăta?”. N-au spus: „Ne minu- 
năm că eşti vindecat! Da, mergi şi [i 
mulţumeşte lui Dumnezeu!”. I-a 
interesat numai formalismul Legii, 
care zicea ca în zi de sâmbătă să nu 
lucrezi. Ei sacrificau fiinţa uma- 
nă pentru respectarea acestei 
Legi. 


Și l-au întrebat: „Cine te-a făcut să- 
nătos?”. Prima dată, cel vindecat n- 
a ştiut ce să spună. Dar când lisus l- 
a întâlnit în templu, el s-a dus la 
iudei şi le-a spus: „lată, lisus este 
Cel care m-a făcut sănătos!”. Nu era 
un denunţ prin care îi punea pe iu- 
dei pe urmele lui Iisus, ci era numai 
dorinţa cuiva de a spune în faţa tu- 
turor: „Acest Om m-a ajutat! Acesta 
m-a vindecat! Acesta a stat lângă 


mine în nenorocire!”. Simţim ne- 
voia să spunem lucrul acesta 
când cineva ne-a ajutat. Simţim 
nevoia să mărturisim minunea. Nu 
pentru laude, ci pentru că am 
scăpat din singurătate, din 
boală şi din durere! Simt nevoia 
să spun cine m-a ajutat, cine m-a a- 
dus la credinţă, cine m-a scăpat din 
păcate şi din ticăloşia inimii mele. 
Un preot, un credincios, un prie- 
ten... Simt nevoia să spun: „El m-a 
salvat!”. Aşa a fost şi cu acest bol- 
nav. 


Iubiţi credincioşi, din ce în ce so- 
cietatea contemporană ne izo- 
lează tot mai mult. Din ce în ce 
toate autorităţile încearcă să ne izo- 
leze. Să ne facă mai singuratici, să 
fim mai puţin legaţi unii de alţii, să 
nu comunicăm, pentru că toate au- 
torităţile încearcă să fie totalitare, să 
te poată conduce. Comunitățile se 
conduc mult mai greu decât indivi- 
zii izolaţi, de aceea autorităţile în- 
cearcă să ne izoleze. 


Comuniştii au făcut-o prin violenţă. 
Occidentalii nu o fac prin violenţă, 
ci prin această formă de a te 
declara pe tine unic, că ai toate 





drepturile, că eşti indepen- 
dent. Să fii izolat, să nu fii legat de 
părinţii tăi, să nu asculţi de ei dacă 
eşti copil, să nu te supui nimănui, 
pentru că tu eşti o fiinţă liberă. O 
libertate greșit înţeleasă este o re- 
voltă împotriva lui Dumnezeu, este 
nihilism. De aceea s-a ajuns la for- 
mele la care s-a ajuns, la toate cri- 
mele care bântuie în lume. S-a rupt 
legătura umană cu cei lângă 
care trăim. S-a rupt relaţia sufle- 
tească dintre mine şi frate, dintre 
mine şi părinţi, dintre părinţi şi co- 
pil, dintre prieten şi prieten. Sun- 
tem tot mai singuri în această exa- 
cerbare a personalităţii, care are la 
bază demonizarea societăţii. 


Să încercăm să rămânem uniţi. Să 
rămânem uniţi în comunitatea 
Bisericii, pentru că Biserica este 
singura grupare socială pozitivă. 
Toate celelalte grupări duc la auto- 
distrugere. Toate încearcă să distru- 
gă ființa umană, să facă din ea un 
instrument, un simplu şurub în me- 
canismul acesta complicat al socie- 
tății umane. Să rămânem uniţi prin 
credinţă şi prin dragostea unuia faţă 
de altul, prin lisus Hristos. 





a ii 
i-ati Cruz. 


S ă primim cu multă recunoștință 
cuvintele Scripturii. Să nu depă- 
şim măsura noastră, dar nici să isco- 
dim cele mai presus de noi, aşa cum 
au păţit duşmanii adevărului, care, 
voind să cerceteze totul cu propriile 
gânduri, nu s-au gândit că este cu 
neputinţă omului să cunoască desă- 
vârşit creaţia lui Dumnezeu. 


La început a făcut Dumnezeu cerul 
şi pământul.. 


Să nu iscodim, ci să credem în cele 
ce s-au spus. Dumnezeu este Cel ce 
face şi preface pe toate şi le rându- 





TAINELE CREAȚIEI 


Din Omiliile la Facere ale 
SF. IOAN GURĂ DE AUR 





ieşte pe toate după voinţa Lui. Nu 
spune nimic de puterile nevăzute. N- 
a spus: „la început a făcut Dumnezeu 
pe îngeri sau pe Arhangheli”. Nu fără 
rost, nici în zadar ne-a deschis nouă 
această cale de învăţătură. 


Vorbea iudeilor, unor oameni 
îndrăgostiţi peste măsură de 
cele din lumea aceasta, unor oa- 
meni care nu puteau să-şi închipuie 
nimic spiritual. De aceea Moise îi 
duce deocamdată de la cele materia- 
le, la Creatorul universului, pentru 
ca din creaturi, cunoscând pe Meşte- 
rul întregului univers, să se închine 


Celui ce a lucrat totul şi să nu se mai 
oprească la creaturi. 


Totodată, prin cuvintele „la început a 
făcut Dumnezeu cerul şi pământul”, 
a smuls de la început toate ereziile 
care aveau să răsară în Biserică, prin 
cei care spun că materia a preexistat. 


Dumnezeu a făcut lumea pentru un 
scop cu totul contrar de cum obişnu- 
ieşte să lucreze omul. A întins mai 
întâi cerul şi apoi a zidit pământul, 
mai întâi acoperişul şi apoi te- 
melia. Cine a mai văzut? Cine a mai 
auzit așa ceva? Niciodată nu s-ar 








| pi producătorilor pentru acest subiect este di- 
vers: de la dorinţa de a impresiona prin aducerea în 
faţa marelui public a ceva nou, de senzaţie sau chiar uni- 
cat, până la oferirea sinceră a unor producţii care să 
„Impresioneze” latura sufletească şi din care să izvorască 
caracteristica spiritului uman, altruismul şi într-aju- 
torarea. 


Filmografia despre care vorbim o putem împărţi, pe lân- 
gă genul de film artistic şi documentar, în filme cu au- 
tism şi filme despre autism. Evident că, cel mai aproape 
de ceea ce dorim să vedem şi să aflăm ar fi documenta- 
rele, ele fiind cele mai fidele realităţii, surprinzând ca- 
zuri concrete, relatări, mărturisiri, unde personajele 
sunt cele adevărate. In ceea ce priveşte filmul artistic, 
acesta se diferenţiază în film despre autism, în care sunt 
prezentate secvenţe din viaţa unui persoane cu autism, 
de cele mai multe ori, dacă nu aproape de fiecare dată, 
acestea sunt inspirate din cazuri reale, şi în filmul cu 
autism. Acesta din urmă este departe de a prezenta pro- 
blematica autismului din perspectiva unui personaj, ci 
mai degrabă, pe lângă povestea filmului, de obicei, fic- 
țiune, este inclus, secundar, şi un personaj care are au- 
tism. 


Lăsând documentarele la o parte, ca fiind o categorie di- 
rectă şi înţeleasă ca atare, filmele la care m-am gândit să 
le prezint fac parte din genul de scenarii despre autism. 
Aici, personajele prind o nouă viaţă, iar actorii se stră- 
duiesc, uneori după ani de repetiţii în pielea personaju- 
lui, să prezinte un crâmpei din marea şi diversa dramă a 
acestei tulburări. Majoritatea scenariilor cuprind perso- 
naje care au sindrom Asperger, una din categoriile de 
tulburări din spectrul autist, care se poate regiza mai 
uşor. Această formă de autism se manifestă prin anumi- 
te caracteristici care sunt mai accesibil de interpretat şi 
care pot reflecta mai ușor geniul din această tulburare; 
sindromul Asperger ca şi Autismul înalt funcţional si 
Sindromul savantului fiind mai degrabă abilităţi decât 
dizabilităţi, punându-se accent pe o anumite abilitate, 
care se dezvoltă la aceste persoane în mod cu totul dife- 
rit decât la persoanele tipice. 


Producțiile sunt în general americane, de acolo de unde 
s-au făcut primele cercetări, primele demersuri și s-au 
dezvoltat terapiile specifice pentru astfel de persoane. 


Filme care să prezinte alte forme de autism (autismul 
atipic) decât Asperger sau Inalt funcţional sunt lesne de 
înţeles, mai greu de realizat, întrucât modul de manifes- 
tare este mai complex de imitat de către actori, în gene- 
ral acesta manifestându-se la copii. Cu toate acestea, In 








rat şi acesta dintr-un caz real, protagoniştii sunt doi co- 
pii gemeni, Steven şi Phillip a căror tânără mamă, de 
curând despărțită de soţ, luptă cu toate forțele și pe toa- 
te căile (problemele școlare, terapia, integrarea în socie- 
tate) pentru a dărâma prejudecățile despre această 
afecțiune și pentru a demonstra tuturor că, băieţii ei 
merită a doua şansă. Aceştia, ajunşi la finalul filmului 
aproape de adolescenţă, demonstrează că a fi autist nu 
te împiedică să cânţi la chitară şi să joci şah, şi mai ales, 
cât de mult ajută perseverenţa şi încrederea pentru a 
învinge şi cele mai grele şi dificile obstacole ale vieţii, 
arătând tuturor că miracolele sunt posibile. 


DIZABILIIAIEA, 





My name is Khan (2010) este o altă producţie relativ 
recentă, indiană, viaţa unui tânăr musulman cu Asper- 
ger, cu complicaţii pe latura socializării, Rizwan Khan 
(Shahrukh Khan) care se luptă să arate că, deşi este mu- 
sulman, nu este terorist şi nu prezintă un pericol public, 
cu toate că manifestările sale autiste îl fac susceptibil. 
Filmul este o pledoarie împotriva rasismului, a dife- 
renţelor religioase şi culturale sub semnul unor manifes- 
tări autiste, nevinovate şi inofensive. 


Mai pot enumera aici dintre filmele despre autism şi 
Adam (2009), unde scenariul filmului a fost inspirat în 
urma unui interviu auzit de producător la radio cu o 
persoană cu Asperger, aşa cum este și personajul filmu- 
lui, un tânăr inginer la o companie producătoare de ju- 
cării, Adam Raki (Hugh Dancy), care se luptă între difi- 
cultatea de a comunica cu celelalte persoane din jurul lui 
şi dragostea (fixaţia) lui de explorare a spaţiului. 


I am Sam (2001), Sam Dawson (Sean Penn), cu mintea 
unui copil de 7 ani, cu obsesie pentru Beatles, îşi dă sea- 
ma de limitările sale şi încearcă să o ajute pe fiica sa să 
se poată realiza în viaţă, acolo unde el n-a putut, prin 
intermediul unei avocate. 


Laura Chilnicean 


ea mai frumoasă figură de la 

Târgu-Ocna, după Valeriu, a fost 
Gheorghe. Simt că nu am date sufici- 
ente pentru a contura acesti portret. 
Venea din Oltenia. Fiu al unei vădu- 
ve cu mici posibilități materiale dar 
mare la suflet, care s-a chinuit toată 
viaţa ca să-şi ţină unicul copil în 
școli. Prima oară Gheorghe a intrat 
în puşcărie în 1941, apoi s-a eliberat 
și a revenit în 1949. 


La început s-a distins atât prin ţinu- 
ta lui demnă, cât şi prin strădaniile 
sale sufleteşti. Se ruga mult, cer- 
ceta cărţile sfinte şi adâncea 
problematica creștină. Deşi mo- 
dest, personalitatea lui se impunea 
de la sine. Era tăcut dar punctul lui 
de vedere avea mare greutate. Părea 
un mistic prin excelenţă dar se dove- 
dise deopotrivă dinamic şi bun orga- 
nizator. Spiritul său de sacrificiu nu 
avea margini. Ştia să fie prieten şi 
deschidea uşor inimile oamenilor. 
Mulţi căutau să şi-l apropie. 


După ce s-a eliberat a intrat la facul- 
tate şi s-a impus cu autoritate 
atât printre colegi cât şi printre 
profesori. Când lua cuvântul la 
seminarii era ascultat cu luare- 
aminte. În anii 1944-1949 Gheorghe 
conducea studenţimea din 
Braşov. Se pregăteau de lup- 
tă contra comuniştilor. La 


la 'Târgu-Ocna, căci pe lângă ciroza 
hepatică se îmbolnăvise şi de T.B.C. 


Intre noi s-a distins din primul mo- 
ment. Rostea zilnic, pe lângă ru- 
găciunile obişniute, de cinzeci 





de ori Psalmul 5o, dedicându-l 
de fiecare dată unui om sau 
unei cauze. Se ruga uneori în pat, 
alteori la plimbare, numai să fie 





politică creştine. Țintea spre o alcă- 
tuire armonioasă, religioasă a lumii. 
Impreună cu Valeriu s-a decis 
să slujească toată viaţa pe Hris- 
tos şi Biserica. Nu voia să ajungă 
monah ori cleric, ci găsea că misiu- 
nea sa, deşi celib, este ca mirean. În 
discuţii repetate căutau amândoi 
coordonatele creştinismului viitor şi 
metodele de realizare. Amândoi 
erau plini de duh, dar Valeriu 
excela în cuvânt, iar Gheorghe 
în faptă. 


Într-o perioadă a fost luat de Securi- 
tate şi chinuit pentru a deveni dela- 
tor dar răspunsul său ferm şi defini- 
tiv l-a salvat. Intre noi el era un fel 
de catalizator prin darul său de a se 
împrieteni cu toată lumea. Ştia să se 
comporte diferențiat de la om la om. 
În apropierea lui te simţeai bine și-ţi 
puteai deschide sufletul. 


Din Târgu-Ocna a fost dus la Caran- 
sebeş şi apoi la Aiud. Pe oriunde a 
trecut a lăsat o impresie frumoasă. 
Deşi era atât de modest, totuşi per- 
sonalitatea lui s-a impus. I-a ajutat 
pe mulţi să descopere puterea Rugă- 
ciunii lui Iisus, a contribuit la forma- 
rea conştiinţei creştine şi a fost o 
pildă de dârzenie sufletească. Adesea 

a stat laolaltă cu oameni răi 

ori cu delatori care l-au chi- 

nuit și l-au provocat, dar pe 


primul val de arestări din GHEORGHE A | IMBOILU care i-a dominat cu bunul lui 


1048 a scăpat vigilenţei Se- 
curităţii. Erau vremuri tul- 
buri. Mulţi tineri au luat 
atunci drumul munţilor, con- 
stituindu-se în grupuri de 
partizani. Viaţa în munţi era 
grea. Ţara era înfierbântată şi gata să 
se răstoarne, dar avea nevoie de aju- 
tor din afară, care însă nu a venit. De 
multe ori eroismul românilor a fost 
zidul de apărare al Europei, când 
împotriva barbarilor, când împotriva 
turcilor şi acum venise rândul 
ruşilor. Eram însă sub ocupaţie ru- 
sească şi fără sprijin militar. Nu era 
de conceput o acţiune contrarevo- 
luționară. Fără a avea nici o ieşire, 
românii au fost arestaţi în valuri. 
Intemniţarea lor a anihilat orice re- 
zistenţă în popor şi astfel s-a putut 
construi socialismul. 


Gheorghe a fost şi el arestat în 1949 
la Braşov. In fond nu făcuse nici un 
act criminal, pregătise însă rezis- 
tenţa. Şi n-a fost iertat pentru aceas- 
tă cutezanţă. A fost supus timp de un 
an unei anchete dure care i-a distrus 
sănătatea. In timpul torturilor s-a 
rugat cu putere şi spunea că a simţit 
real ajutorul lui Dumnezeu. A primit 
15 ani de muncă silnică şi a fost adus 


mii 








liniştit. Era senin și evident desprins 
de cele lumești. Credea nelimitat. 
Izvorau din el curăţie şi înţelep- 
ciune, bunătate şi severitate, 
pace dar şi luptă, certitudine 
dar şi neobosită căutare. Inseta 
după apele cele mai adânci ale vieţii 
lăuntrice. Când a aflat de rugă- 
ciunea minţii a început s-o 
practice, înlocuind treptat Psal- 
mul 50. Inainta repede şi in- 
tens. În curând a ajuns să o rosteas- 
că în inimă. Simţea un plâns răcori- 
tor curgând înăuntru. Vedea lumina 
lăuntrică. Se bucura de darurile Du- 
hului Sfânt. Dumnezeu îi dezvăluia 
adânca orânduire a lumii şi a omu- 
lui. Se bucura că trăieşte, că e om şi 
creştin. Era feciorelnic și hotărât să 
rămână toată viaţa al lui Hristos. 
Căci râvna lui pentru Dumnezeu îl 
mistuia cu slava vieţii veșnice. 


Totuşi rămânea un luptător. Pe lân- 
gă preocupările strict sufleteşti, cău- 
ta febril formulele de viaţă socio- 


mii 


simţ, cu tactul lui iscusit, cu 
marea sa putere de dragoste. 
Deşi iubea mai presus de 
toate rugăciunea, era socia- 
bil, amabil, preocupat de 
problemele actualităţii şi de 
perspectivele de viitor. Cei care i-au 
fost în preajmă în acei ani vorbesc 
despre el ca despre un om excepţio- 
nal. 


În anii aceia regimul alimentar din 
Aiud era mizerabil, izolarea totală, 
tensiunea permanentă, încât ciroza 
sa făcea progrese. După 15 ani de 
detenţie, când mai avea câteva zile 
până la eliberare, era atât de epuizat 
încât l-au dus la infirmieria închiso- 
rii. Aici însă nu a durat mult şi s-a 
stins, conştient, împăcat, fără osci- 
lări și încredinţat că în lume va birui 
Hristos. Este înmormântat fără cru- 
ce în cimitirul politic din Aiud, pă- 
mânt care a primit o bună parte din 
floarea neamului românesc din acest 
secol. 


Noaptea, dacă te trezeai, îl ve- 
deai șezând, cu capul în piept: 
spunea rugăciunea. Era de o 
curăţie rar întâlnită. (Pr. Mihai 
Lungeanu) 


putea face aşa o clădire omenească! 
Dar când Dumnezeu poruncește, 
toate se pleacă, toate se supun vo- 
inţei Lui. Să nu iscodim, dar, opere- 
le lui Dumnezeu cu mintea noastră 
o-menească, ci povăţuiţi de operele 
sale, să Il admirăm pe Meşter. 


Și pământul era netocmit şi gol... 


Spune-mi, te rog, pentru ce a făcut 
Dumnezeu cerul luminos şi desă- 
vârşit, iar pământul netocmit? 


aceasta, ci pentru ca, aflând tu pu- 
terea Lui creatoare din partea cea 
mai bună a universului, să nu te 
îndoieşti, nici să socoteşti că pă- 
mântul s-a făcut aşa din pricina 
slăbiciunii puterii Lui. 


De altfel, şi pentru alte pricini a 
făcut pământul netocmit. Pământul 
este mama și hrănitoare a noastră. 
Din el am fost făcuţi şi din el ne 
hrănim, el ne este şi patrie şi mor- 
mânt de obşte. În el ne întoarcem 
iarăşi, după ce ne-am îndulcit din el 





cu mii şi mii de bunătăţi. De aceea 
Dumnezeu a arătat pământul 
netocmit şi gol, ca nu cumva 
oamenii, din pricina nevoii ce 
au de el, să îl cinstească mai 
mult decât merită. Ca nu cumva 
să socotească binefacerile lui dato- 
rate naturii pământului și nu dato- 
rită Celui ce l-a adus din neființă la 
ființă. (va urma) 

N-a făcut-o fără de rost nici pe 





NEVOINȚŢA DE O VIAŢĂ 


Sf. Simeon cel din Muntele 
Minunat (+24 mai 502 ) 





„Dumnezeu, creându-l de la început pe om, a pus în inima lui 
mintea drept conducător, ca pe nişte cai şi vizitii ai întregului 
nostru trup — carul [fiind] format din patru roți, din uscat şi 
umed, cald şi rece, prin care alergăm până la despărțirea su- 
fletului de trup, dintre încheieturi şi măduvă — deosebind, 
prin mintea conducătoare, asaltul gândurilor bune şi al celor 
rele, şi încercând cele dinlăuntrul nostru, pe cele care sunt 
bune, dar şi pe cele care nu sunt astfel. Și, ca într-un car, ţi- 
nând gândurile ca pe nişte frâie, ne rostogolim către cărările 
voilor noastre. Aşadar, în ce chip vizitiul este stăpânul caru- 
lui, la fel şi cugetul evlavios este stăpân peste patimile noas- 


tre.” 


Sfântul Simeon din Muntele Minunat s-a născut în 
anul 522, în Antiohia Siriei. Incă de la șase ani, a mers 
la mănăstire şi, ucenicind la un stâlpnic a început a se 
deprinde cu petrecerea cea grea şi cu răbdarea. Și avea 
adesea, dumnezeieşti arătări, care-l povăţuiau spre cele 
ce trebuia să facă şi-l îndemnau să aleagă cele bune şi 
să fugă de cele rele. Şi, nădăjduind Simeon să urmeze 
părintelui său, la vârsta de şapte ani a cerut să i se facă 
un stâlp în apropierea celui al cuviosului Ioan. Şi se 
arăta atât de blând, încât și fiarele cele sălbatice ve- 
neau la el fără teamă și îl urmau ca nişte mielușei. 
Deci, a primit, de la Dumnezeu putere să tămăduiască 
toate bolile, cu rugăciunea. Și, tulburându-se de neo- 
dihnă, de vreme ce mult popor îşi aducea bolnavii la el, 
a primit poruncă să meargă la Muntele Minunat, la un 
loc înalt, de pietre seci, unde a zidit o mănăstire cu aju- 
torul celor tămăduiţi, şi acolo se liniștea, având de 
acum 20 de ani. Şi, fiind sfinţit preot, în fiecare dumi- 
nică, după Sfânta Liturghie, primea de la înger pâine 
cerească din care, gustând de trei ori, nu mai avea ne- 
voie de nici o altă hrană pământească. 





Deci, voind să-şi înfrângă toate pornirile trupului, prin 
trai aspru, s-a urcat şi el în vârful unui stâlp. Și nu pu- 
tea sta decât în picioare, sau rezemat de îngrăditura ce- 
şi făcuse în jurul său, sub cerul liber şi iarna şi vara. Şi 
niciodată, cât a fost pe stâlp, n-a putut să se culce, ci 
doar aţipea puţin şi se ruga necontenit. Şi s-a luptat aşa 
vreme de 66 de ani, iar toată vremea vieţii lui a fost de 
optzeci şi cinci de ani. Şi-l cinsteau toţi creştinii pentru 
viața lui plină de sfinţenie, iar, adormind a fost plâns, 
atât de obştea călugărilor, cât şi de mulţimea credinci- 
oșilor, care se împărtăşiseră din multele lui daruri du- 
hovniceşti și proslăveau pe Dumnezeu, pentru mutarea 
şi aşezarea lui în slava îngerilor. 


Cinstitul Cap al Sfântului Cuvios Simeon, cel din Mun- 
tele Minunat, se păstrează cu mare evlavie în Mănăsti- 
rea Neamţ. 

Să avem rugăciunile lui! 


I.G. 


Durerea unui preot ortodox american 





Părintele Josiah Trenham de la Biserica Sf. Andrei din Riverside, 


vorbeşte despre: 


LECŢIA CALIFORNIEI 








Este un studiu realist, fără menajamente, despre lumea în 
care trăim şi pericolele ce ne aşteaptă, dacă nu vom lua 
aminte la cele despre care ne avertizează părintele Josiah. 


-am născut şi am crescut în Los 
Angeles, California, la fel ca ta- 
tăl şi bunicul meu. 


Los Angeles este locul de origine al 
revoluţiei LGBT şi centrul internaţio- 
nal al propagandei și activismului 
homosexual; este principalul produ- 
cător de cărţi şi filme cu acest subiect, 
dar și sediul așa-numitei biserici a 
homosexualilor, precum şi nucleul lor 
financiar. Niciunde în lume nu au 
fost înfiinţate atât de multe instituţii 
pentru aceşti oameni, precum în Los 
Angeles. De asemenea, virusul HIV a 
fost descoperit pentru prima dată la 
un spital din acest oraş. In acest oraş 
au apărut primele mişcări referitoare 
la acest subiect şi tot aici a avut loc 
prima paradă gay din lume, în 1966, 
anul în care m-am născut eu. 


Sunt unul dintre cei care au trăit tre- 
când prin această revoluţie, poate 
cea mai agresivă revoluţie față de 
regulile civilizației umane dintre toa- 
te revoluțiile. 


Când m-am născut eu, poliţia din Los 
Angeles efectua anual mii de arestări 
ale homosexualilor, care îşi trăiau pa- 
tima în spaţiul public, în parcuri şi 
toalete. Astăzi există aplicaţii pe tele- 
fonul mobil, care îi îndrumă spre a- 
numite toalete din aeroporturi şi alte 
locuri publice din toată America, pen- 
tru a-şi satisface poftele. 


Hollywood-ul din anii '60 încă îşi tri- 
mitea scenariile episcopilor şi preoţi- 
lor, pentru a superviza latura morală. 
Atunci, 75% din căminele americane 
erau formate din familii tradiţionale 
— soţi şi soţii, taţi şi mame ale copii- 
lor noștri, iar majoritatea statelor a- 
mericane aveau legi anti-sodomie şi 
homosexualitatea era văzută ca o in- 


fracțiune împotriva firii. Ironic, a- 
cum, după câteva decenii, a consi- 
dera sodomia o infracţiune este 
ea însăşi o infracţiune. Până nu 
demult, americanii ştiau că există re- 
laţii trupeşti împotriva firii și perver- 
siuni, iar acestea niciodată nu se re- 
duceau la aspectul privat, ci aveau în- 
totdeauna puternice consecinţe în 
viaţa societăţii. 


Aceasta se întâmpla acum 50 de ani. 
Azi, California este complet schimba- 
tă. A devenit paradigma mișcării ra- 
dicale şi a ascensiunii revoluţiei 
curcubeului. Nimeni nu trebuie să ig- 
nore lecţia Californiei, căci vedem 
același curs al istoriei propagat pe în- 
treg mapamondul. 





Revoluţia LGBT are un anumit tipar: 
în 1953 apărea primul ziar al acestor 
oameni. Cinci ani mai târziu, Curtea 
Supreamă a SUA hotăra că acest tip 
de presă nu mai reprezenta o violare 
a legii împotriva obscenităţii. În ace- 
eași decadă au apărut primele confe- 
rinţe ale homosexualilor, iar în anii 
70 în San Francisco existau deja 
cursuri în cadrul instituţiilor publice 
— primele de acest fel din lume. De 
atunci, numeroase universităţi de stat 
au preluat aceste cursuri şi programe 
în curricula lor. La Harvard, în 2009, 
s-a înfiinţat prima catedră de studii 
homosexuale. 


La mijlocul secolului al XX-lea, acti- 
viştii LGBT identificaseră trei prin- 
cipale obstacole în calea legitimi- 
zării homosexualității: legea, medici- 
na psihiatrică şi bisericile. Ca atare, 
și-au aruncat forţele asupra acestor 
trei obstacole. Au devenit tot mai bi- 
ne organizaţi și agresivi, întrerupând 
conferințele psihologilor (mai ales 

cele care studiau terapia recuperării) 
și slujbele bisericilor, cu apariţiile lor 
pline de ruşine. 


Acest activism agresiv s-a dovedit a fi 
câştigător. În 1973, Asociaţia ameri- 
cană a psihologilor a scos homosexu- 
alitatea din lista bolilor patologice. În 
1975 au fost abrogate toate legile sta- 
tului California care pedepseau sodo- 
mia. Rămăsese biserica... Majoritatea 
confesiunilor creştine continuau să 
considere sodomia un păcat şi se o- 
puneau legiferării ei, sprijinind fami- 
lia tradiţională. 


Pentru că nu a putut să-i convingă pe 
creştini (şi aici menţionez că nu doar 
creştinii consideră sodomia păcat, ci 
şi budiştii, evreii, musulmanii), miş- 
carea LGBT a început un proces de 
marginalizare a acestora. Astăzi e la 
ordinea zilei incriminarea sau ostra- 
cizarea socială a celor care gândesc 
tradiţional. 


Astfel, mişcarea LBGT s-a dovedit a fi 
cea mai intolerantă mişcare din 
toate cele apărute în ţara mea, deşi a 
debutat cu un apel la toleranţă socia- 
lă. De fapt, dacă analizăm faptele şi 
cuvintele lor de atunci încoace, ve- 
dem cât de nesincer este îndemnul 
lor la toleranţă. Cărţile LGBT, atât ce- 
le academice, cât şi literatura, nu fac 
decât să critice familia tradiţională, 
să-i aducă acuzaţii nefondate şi să ca- 
talogheze opoziţia bisericilor faţă de 
sodomie drept bigotism. Ei nu făceau 
apel la toleranţă, ci la schimbarea 
mentalităţii, la aruncarea la coşul de 
gunoi al istoriei a tot ce este tradiţio- 
nal și moral, ca nemaifiind valabil. 


Au ajuns să intre în biserici, pe jumă- 
tate goi şi pe jumătate îmbrăcaţi în 
călugăriţe catolice, au profanat locu- 





rile sfinte şi altele asemenea, provo- 
când pe cei prezenţi acolo, prin ati- 
tudinea lor. Aceasta se poate numi 
toleranţă? Nicidecum -— ci provocare 
extremă. 


În 1976, autorităţile din Los Angeles 
au decretat pentru prima dată „săp- 
tămâna mândriei homosexuale”. De 
atunci, această „sărbătoare” a deve- 
nit naţională, iar alte zile legate de 
comunitatea LGBT sunt sărbătorite 
oficial în toate şcolile din California. 


Iată sărbători noi, legi noi, 
psihologie nouă... Scopul este în- 
locuirea familiei și vieţii tradiţiona- 
le, alături de o restructurare în esen- 
ţă a mentalităţii societăţii. Au reuşit 
să câştige în media, legislaţie, uni- 
versităţi, medicină. Acum se fac pre- 
siuni uriaşe asupra bisericilor, pen- 
tru a nu mai considera sodomia un 
păcat. Noua imoralitate a fost legife- 
rată şi orice opoziţie trebuie redusă 
la tăcere. In California, școlile şi u- 
niversitățile creştine au fost ame- 
ninţate cu tăierea fondurilor dacă 


nu se supun noii mentalități. 


Sodomizarea Californiei este un 
proces anti-democratic. Majoritatea 
cetățenilor nu sunt de acord, dar 
mișcarea LGBT câştigă tot mai mult 
sprijinul noilor noștri oligarhi. Exis- 
tă chiar şi un ambasador al promo- 
vării sodomiei, care se foloseşte pe 
plan internaţional de acţiunile de 
voluntariat medical şi social, pentru 
a-şi promova ideile în toată lumea. 


Cât de jos am căzut! 


Acesta este doar un rezumat al unei 
mişcări de tip vulcanic, care a depă- 
şit cu mult visurile iniţiatorilor ei. E 
un blitzkrieg al unei mişcări sociale, 
o explozie de nebunie colectivă, vul- 
garitate și perversitate, nemaiintâl- 
nită până acum - cea mai cruntă 
invazie păgână din istorie. 


Această ideologie este un icono- 
clasm cultural şi religios. Acti- 
vismul lor se împotriveşte, în esenţa 
lui, religiei şi civilizaţiei. Nicio reli- 





gie sau civilizaţie nu a legiferat până 
acum căsătoria între persoane de a- 
celași sex. Dar această ideologie se 
arată plină de dispreţ şi superiorita- 
te față de toate religiile şi filosofiile 
care de sute şi mii de ani au catalo- 
gat sodomia ca păcat şi ceva nefi- 
resc. Ei vor să schimbe gândirea 
tradiţională. Dar redefinirea fami- 
liei prin ideologia LGBT înseamnă o 
sinucidere socială. 


Am trăit în timpul acestei revoluţii 
LGBT şi am văzut decăderea popo- 
rului meu. Vă sfătuiesc să staţi tari 
în credinţă, împotriva acestei revo- 
luţii. Să nu vă lăsaţi înşelaţi, altfel o- 
rașele voastre vor ajunge ca San 
Francisco, unde sunt cu 80.000 mai 
mulți câini decât copii. Nu-i lăsaţi 
pe radicalii LGBT să-şi promoveze 
politica lor anti-religioasă și anti- 
socială în sânul poporului vostru. 
Dumnezeu să vă dea curaj şi să vă 
apere ţara! Amin. 





Cântarea nopții 


Daniel Turcea 


Iubirea 


ca o noapte de Paşti, făclii 


aprinde 


şi tot atâtea stele îi urmează 


drumul 
înspre casă 


e poate straiul de mireasă 





şi-acum ne caută tot cerul, dinainte 
şi stele vin spre noi 


pe care dimineaţa l-ar cuprinde 


vezi, a venit 


şi nu eram 
acasă 


0, prea frumoasă 


cântarea nopții 
care ne cuprinde 


